MONO บวก 4.95% หลังปี 59 ขาดทุนลดลง 48.71% รับรายได้เพิ่ม
MONO บวก 4.95% หลังปี 59 ขาดทุนลดลง 48.71% หลังรายจากการให้บริการสื่อโฆษณาเพิ่มขึ้น ล่าสุด ณ เวลา 15.52 น. ราคาอยู่ที่ 3.82 บาท บวก 0.18 บาท หรือ 4.95% สูงสุดที่ 3.84 บาท ต่ำสุดที่ 3.58 บาท มูลค่าซื้อขายที่ 121.37 ล้านบาท 
22 ก.พ. 2560

ผู้สื่อข่าวรายงานว่า ราคาหุ้นบริษัท โมโน เทคโนโลยี จำกัด (มหาชน) หรือ MONO ณ เวลา 15.52 น. ราคาอยู่ที่ 3.82 บาท บวก 0.18 บาท หรือ 4.95% สูงสุดที่ 3.84 บาท ต่ำสุดที่ 3.58 บาท มูลค่าซื้อขายที่ 121.37ล้านบาท 

โดย MONO และบริษัทย่อย ประกาศผลขาดทุนปี 59 เท่ากับ 249.55 ล้านบาท ขาดทุนต่อหุ้น 0.079 บาท ลดลงจากปีก่อนที่ขาดทุน 486.57 ล้านบาท ขาดทุนต่อหุ้น 0.158 บาท
พร้อมจ่ายปันผลเป็นเงินสด 0.03 บาท ขึ้นเครื่องหมาย XD ในวันที่ 6 มี.ค.นี้ และจะเพิ่มทุน 334 ล้านหุ้น เสนอขายนักลงทุนเฉพาะเจาะจง (PP)
ทั้งนี้ ในปี 59 บริษัทขาดทุนลดลง 237.02 ล้านบาท คิดเป็น 48.71% ขณะที่มีรายได้รวม 2,112.70 ล้านบาท เมื่อเทียบกับปี 2558 ซึ่งมีรายได้รวม 1,925.14 ล้านบาท เพิ่มขึ้น 187.56 ล้านบบาท หรือคิดเป็น 9.74% โดยรายได้ส่วนใหญ่มาจากการให้บริการสื่อโฆษณาที่มีรายได้เพิ่มขึ้น
บริษัทมีรายได้จากการให้บริการสื่อโฆษณาปี 2559 จำนวน 1,085.47 ล้านบาท เมื่อเทียบกับปี 2558 จำนวน 752.86 ล้านบาท เพิ่มขึ้น 332.61 ล้านบาท หรือคิดเป็น 44.18% เป็นผลจากการเติบโตของรายได้ธุรกิจทีวีดิจิตอลช่อง Mono29 ที่เพิ่มขึ้นอย่างต่อเนื่อง สะท้อนมาจากเรตติ้งที่เพิ่มขึ้นอย่างมาก โดยเดือนธ.ค.59 มีเรตติ้งเฉลี่ย 0.914 เพิ่มขึ้น 80.28% เมื่อเทียบกับเดือนธ.ค.58 ที่มีเรตติ้งเฉลี่ย 0.507 และปัจจุบันช่อง Mono29 มีเรตติ้งเฉลี่ยเป็นลำดับที่ 4 จากจำนวนช่องฟรีทีวีทั้งหมด (ข้อมูลจาก AGB Nielsen), Rating All 15+)